CELEX: 62021TN0606
Language: fi
Date: 2021-09-20 00:00:00
Title: Asia T-606/21: Kanne 20.9.2021 – TestBioTech v. komissio

22.11.2021   
            
            
               FI
            
            
               Euroopan unionin virallinen lehti
            
            
               C 471/53
            
         
      Kanne 20.9.2021 – TestBioTech v. komissio
      (Asia T-606/21)
      (2021/C 471/75)
      Oikeudenkäyntikieli: englanti
      
         Asianosaiset
      
      
         Kantaja: TestBioTech eV (München, Saksa) (edustaja: asianajaja K. Smith)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 8.7.2021 tekemän päätöksen, jossa kieltäydyttiin kumoamasta tai muuttamasta vastaajan antamaa täytäntöönpanopäätöstä (EU) 2021/66 (1), jolla Monsanto Europe SA:lle annettiin muuntogeenisistä elintarvikkeista ja rehuista annetun asetuksen (2) nojalla lupa myydä muuntogeenistä soijaa MON 87751 × MON 87701 × MON 87708 × MON 89788 ja sen geenimuunnosyhdistelmiä Euroopan unionissa
               
            
                  —
               
               
                  määräämään muista aiheelliseksi katsomistaan toimenpiteistä ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäisen kanneperusteen mukaan vastaaja on tehnyt ilmeisen arviointivirheen, koska se ei ole ottanut lainkaan tai asianmukaisella tavalla huomioon vaikutusta, joka geenien pinoamisesta yhdessä rikkakasvien torjunta-aineiden käytön kanssa mahdollisesti aiheutuu geenien ilmentymiseen, ja/tai koska se ei ole vaatinut asianmukaisen arvioinnin suorittamista todellisissa olosuhteissa, joissa käytetään toistuvasti ja/tai suuria määriä kahta rikkakasvien torjunta-ainetta, joita muuntogeeninen soija näyttää kestävän.
               
            
                  2.
               
               
                  Toisen kanneperusteen mukaan vastaaja on tehnyt ilmeisen arviointivirheen, koska se ei ole ottanut lainkaan tai asianmukaisella tavalla huomioon muuntogeenisen soijan mahdollista myrkyllisyyttä, immunogeenisyyttä ja/tai allergeenisuutta, jotka johtuvat niiden proteiinien yhdistelmävaikutuksesta, joita se on geneettisesti muunnettu ilmentämään, soijassa luontaisesti ilmenevistä proteaasi-inhibiittoreista, sadon altistumisesta rikkakasvien torjunta-aineille ja/tai rikkakasvihävitejäämille, ja/tai koska se ei ole vaatinut muunnostapahtumia sisältävällä soijalla tehtäviä eläinten ruokintakokeita.
               
            
         (1)  EUVL 2021 L 26, s. 44.
      
         (2)  Muuntogeenisistä elintarvikkeista ja rehuista 22.9.2003 annettu Euroopan parlamentin ja neuvoston asetus (EY) N:o 1829/2003 (EUVL 2003 L 268, s. 1).